b'\n_START_ARTICLE_\nMatja\xc5\xbe Smodi\xc5\xa1\n_START_SECTION_\nZa\xc4\x8detki\n_START_PARAGRAPH_\nPri starosti desetih let ga je za ko\xc5\xa1arko navdu\xc5\xa1il njegov profesor \xc5\xa1portne vzgoje na \xc5\xa1oli Slavko Seni\xc4\x8dar, ki ga je bil opazil in povabil v ko\xc5\xa1arkarsko ekipo.\n_START_SECTION_\nKrka, 1993 - 2000\n_START_PARAGRAPH_\nSvojo igralsko pot ravni je za\xc4\x8del v novome\xc5\xa1ki Krki leta 1993. \xc5\xbde pri starosti petnajstih let je debitiral za njeno \xc4\x8dlansko ekipo. Bil je eden od tvorcev uspe\xc5\xa1ne novome\xc5\xa1ke zgodbe pod trenerjem Sunaro, ki se je najprej morala prebiti v prvo slovensko ligo, da bi lahko postala dr\xc5\xbeavni prvak v sezoni (1999/2000).\n_START_SECTION_\nVirtus, 2000 - 04\n_START_PARAGRAPH_\nPo izjemni slovenski sezoni je sledil odhod v tujino. Leta 2000 se je preselil v italijanski Virtus Bologna iz Bologne. Takrat je bil to klub poln ko\xc5\xa1arkarskih velemojstrov, kot so Emanuel Ginobili, Marko Jari\xc4\x8d, Antoine Rigaudeau in David Andersen z vrhunskim trenerjem na \xc4\x8delu; Ettorejem Messino. In prav s slednjim je bila Smodi\xc5\xa1eva \xc5\xa1portna kariera zelo povezana. Pri Kinderju so bile lovorike sestavni del igre, z njim je osvojil naslov italijanskega dr\xc5\xbeavnega (2001/02) ter evropskega prvaka (2001/02). Dvakrat pa \xc5\xa1e italijanski pokal, v sezonah (2000/01) in (2001/02).\n_START_SECTION_\nFortitudo\n_START_PARAGRAPH_\nPo Virtusu je igral \xc5\xa1e za drugi bolognski klub Fortitudo s katremi je \xc5\xa1e drugi\xc4\x8d postal dr\xc5\xbeavni prvak (2003/04).\n_START_SECTION_\nCSKA Moskva, 2005 - 2011\n_START_PARAGRAPH_\nSedaj uspe\xc5\xa1no igra pri CSKA Moskvi, s katerim je dvakrat osvojil evroligo (2005/06, 2007/08), v sezoni 2006/07 pa igral v finalu. V sezoni 2006/07 je bil uvr\xc5\xa1\xc4\x8den v drugo najbolj\xc5\xa1o peterko Evrolige. V sezoni 2007/08 je bil izbran za najbolj\xc5\xa1ega strelca celotne evrolige. Za tretji naslov s CSKA-jem, skupno pa \xc5\xbee \xc4\x8detrtim v karieri, se je boril tudi v sezoni 2008/09, kjer je skupaj z Erazmom Lorbkom in preostalimi soigralci v CSKA osvojil drugo mesto, potem, ko je v finalu tesno izgubil.\n_START_SECTION_\nKonec igralne kariere\n_START_PARAGRAPH_\nTako kot je Matja\xc5\xbe za\xc4\x8del igranje ko\xc5\xa1arke tako ga je tudi zaklju\xc4\x8dil; doma v Novem mestu pri Krki, in sicer v sezoni 2012-13. \xc5\xbdal pa zaradi po\xc5\xa1kodbe hrbta, po\xc5\xa1kodbe, ki se mu je vlekla \xc5\xbee nekaj zadnjih let, pri novome\xc5\xa1\xc4\x8danih ni igral veliko.\n_START_SECTION_\nReprezentanca\n_START_PARAGRAPH_\nSmodi\xc5\xa1 je tudi reprezentant slovenske ko\xc5\xa1arkarske reprezentance, od leta 2009 tudi kapetan, ko se je Ra\xc5\xa1o Nesterovi\xc4\x8d poslovil od reprezentan\xc4\x8dne kariere. Igral je na Evropskih prvenstvih leta 1999,2001, 2007 in 2009. Na prvenstvu 2007, v \xc5\xa0paniji je pomembno prispeval k ponovno zelo dobri uvrstitvi slovenske reprezentance, ki je osvojila kon\xc4\x8dno sedmo mesto. V reprezentanco, ga je takratni selektor Jure Zdovc uvrstil tudi na EP na Poljskem, kjer pa ni nastopal prav veliko, saj je imel velike te\xc5\xbeave s hrbtom._NEWLINE_Je trenutno enajsti najbolj\xc5\xa1i strelec za slovensko reprezentanco, v zgodovini slovenske ko\xc5\xa1arke, saj je zanjo zadel kar 365 to\xc4\x8dk(izra\xc4\x8dunano pred EP 2009). Uradnih tekem za Slovenijo je odigral 31.'